Държавен вестник, бр. 55, 2025 г., стр. 61

БРОЙ  55	
Д Ъ Р Ж А В Е Н  В Е С Т Н И К 	
СТР.  61   
на задължението по чл. 28, ал. 2, т. 5 от ЗНА. 
Неоснователни в тази насока са оплакванията 
в жалбата за необходимостта от анализ на 
съответствието с европейското право, а ци­
тираните решения на Съда на Европейския 
съюз са неотносими към конкретния казус.
В практиката си Върховният админист­
ративен съд безпротиворечиво приема, че 
задължителните условия за мотивираност 
на проекта на нормативен акт гарантират 
спазване на основните принципи при него­
вото изработване – обоснованост, стабил­
ност, откритост и съгласуваност, както и на 
принципите, заложени в чл. 4, 8 и 12 от АПК 
за законност, равенство, публичност и проз­
рачност в работата на административните 
органи. Липсата на определеното от закона 
съдържание на мотивите, освен че представ­
лява формално нарушение на чл. 28, ал. 2 от 
ЗНА, възпрепятства възможността съдът да 
извърши необходимата обоснована проверка 
за спазване на принципите при подготовката 
на подзаконовия нормативен акт. В текста 
на чл. 28, ал. 3 от ЗНА е регламентирано, 
че проектът на нормативен акт, към който 
не са приложени мотиви, съответно доклад, 
съгласно изискванията по ал. 2, не се об­
съжда от компетентния орган. В случая не 
са изпълнени изискванията за мотивираност 
по чл. 28, ал. 2, т. 3 и 4 от ЗНА, с което са 
допуснати нарушения на императивни правила, 
регламентиращи издаването на процесната 
Наредба. Нарушенията са съществени по своя 
характер и като такива се отразяват пряко 
върху материалната законосъобразност на 
акта, тъй като не дават възможност да се 
извърши ефективен контрол за съответствие 
с относимите законови разпоредби.
По изложените съображения решаващият 
съдебен състав на пето отделение на ВАС 
намира, че обжалваната Наредба № 8121з-941
от 27 юли 2022 г. за условията и реда за ус­
тановяване на употребата и злоупотребата с 
наркотични вещества или техните аналози в 
Министерството на вътрешните работи, обн., 
ДВ, бр. 61 от 2 август 2022 г. е незаконосъоб­
разна поради наличие на основанието по 
чл. 146, т. 3 от АПК – допуснати съществени 
нарушения на административнопроизводст­
вените правила, изразяващи се в липсата 
на задължителни елементи от нормативно 
изискуемото съдържание на мотивите, кои­
то задължително следват изработването и 
оповестяването на проекта на подзаконовия 
нормативен акт. Нарушени са и императивните 
изисквания, установени в чл. 26, ал. 1 от ЗНА.
Видно от изложеното оспорената Наред­
ба е приета при съществени нарушения на 
императивни норми на закона, което налага 
същата да бъде отменена в цялост.
Водим от горното и на основание чл. 193, 
ал. 1 от АПК, Върховният административен 
съд, състав на пето отделение,
Р Е Ш И :
Отменя по жалба на Сдружение „Централен 
полицейски синдикат на Министерството на 
вътрешните работи“ със седалище и адрес на 
управление: гр. Пловдив, Наредба № 8121з-941
от 27 юли 2022 г. за условията и реда за уста­
новяване на употребата и злоупотребата с 
наркотични вещества или техните аналози в 
Министерството на вътрешните работи, обн., 
ДВ, бр. 61 от 2 август 2022 г.
Решението подлежи на обжалване пред 
петчленен състав на Върховния администра­
тивен съд в 14-дневен срок от съобщаването 
му на страните.
При влизане в сила на решението да се 
осъществи процедурата по чл. 194 от АПК.
И.ф. председател:
Георги Чолаков
3647